
								                (protokols Nr. 13, 3. p.)


Par zemes ierīcības projekta izstrādes nosacījumu apstiprināšanu savstarpējo robežu pārkārtošanai starp zemes vienībām ar kadastra apzīmējumiem 70170010063 un 70170010130 
          
Varakļānu apvienības pārvaldē (turpmāk – pašvaldība) saņemta fiziskas personas pilnvara (reģistrēts pašvaldībā 2026. gada 22. septembrī ar reģistrācijas Nr. VAR/1.3/26/51) , kurā pilnvaro Madonas novada pašvaldību izstrādāt zemes ierīcības projektu savstarpējo robežu pārkārtošanai starp zemes vienībām ar kadastra apzīmējumiem 70170010063 un 70170010130 Varakļānos, Madonas novadā un izsniegt zemes ierīcības projekta izstrādes nosacījumus.
Saskaņā ar Valsts zemes dienesta nekustamā īpašuma Valsts kadastra informācijas sistēmā pieejamo informāciju nekustamais īpašums Rīgas ielā 61, Varakļānos (kadastra numurs 70170010130) ir ierakstīts zemesgrāmatā, un uz to nostiprinātas īpašuma tiesības Madonas novada pašvaldībai. Nekustamais īpašums Rīgas ielā 63, Varakļānos (kadastra numurs 70170010063) ir ierakstīts zemesgrāmatā, un uz to nostiprinātas īpašuma tiesības Ilzei Ūdrei. 
Madonas novada pašvaldības īpašumā esoša ēka ar kadastra apzīmējumu 70170010130001 atrodas uz Madonas novada pašvaldības zemes vienības ar kadastra apzīmējumu 70170010130 un tās neliela daļa atrodas uz fiziskas personas nekustamā īpašuma ar kadastra apzīmējumu 70170010063. 
Savstarpējo robežu pārkārtošana starp zemes vienībām ar kadastra apzīmējumiem 70170010063 un 70170010130 nepieciešama, lai Madonas novada pašvaldības īpašumā esošā ēka ar kadastra apzīmējumu 70170010130001 atrastos tikai un vienīgi uz Madonas novada pašvaldības īpašumā esošās zemes vienības. 
Zemes robežu pārkārtošanu var īstenot ar zemes ierīcības projektu, pēc kura realizācijas nepieciešama zemes daļu maiņa starp pašvaldību un fizisku personu.
Zemes ierīcības likuma 5. panta 1. punktā noteikts, ka zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir patstāvīgi īpašuma objekti.
Ministru kabineta 2016.gada 2.augusta noteikumu Nr.505 ”Zemes ierīcības projekta izstrādes noteikumi” 11.2. apakšpunktā noteikts, ka vietējā pašvaldība izsniedz ierosinātājam projekta izstrādes nosacījumus.
Likuma “Pašvaldību likums” 10. panta pirmās daļas 16. punktā noteikts, ka tikai pašvaldības dome var lemt par pašvaldības nekustamā īpašuma atsavināšanu, un apgrūtināšanu, kā arī par nekustamā īpašuma iegūšanu. Publiskās personas mantas atsavināšanas likuma 4.panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, kā arī tā paša likuma 8.panta otrajā daļā noteikts, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā.
	Pamatojoties uz likuma “Pašvaldību likums” 10. panta pirmās daļas 16. punktu, Publiskās personas mantas atsavināšanas likuma 4.panta pirmo daļu un 8.panta otro daļu un Zemes ierīcības likuma 5. panta 1. punktu, Ministru kabineta 2016.gada 2.augusta noteikumu Nr.505 ”Zemes ierīcības projekta izstrādes noteikumi” 11.2. apakšpunktu un Madonas novada 2013.gada 16.jūlija saistošo noteikumu Nr.15 "Madonas novada teritorijas plānojuma 2013.-2025.gadam Teritorijas izmantošanas un apbūves noteikumi un Grafiskā daļa" Teritorijas izmantošanas un apbūves noteikumi. Madonas novada pašvaldības dome,	atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Piekrist zemes ierīcības projekta izstrādei un īstenošanai zemes vienību ar kadastra apzīmējumiem 70170010063 un 70170010130 savstarpējo robežu pārkārtošanai un apstiprināt zemes ierīcības projekta izstrādes nosacījumus (1.pielikums).
2. Noteikt, ka visus izdevumus, kas saistīti ar zemes ierīcības projekta zemes vienību ar kadastra apzīmējumiem 70170010063 un 70170010130 savstarpējo robežu pārkārtošanai  izstrādi un īstenošanu, kā arī jaunveidoto zemes vienību kadastrālo uzmērīšanu un grozījumu izdarīšanu zemesgrāmatā un citām izmaksām, kas attiecas uz šo procesu, kā arī maināmo zemes gabalu vērtēšanu apmaksā Madonas novada pašvaldība.
3. Veikt daļu no zemes vienībām ar kadastra apzīmējumiem 70170010063 un 70170010130 (atbilstoši 1. pielikumam) novērtēšanu.
4. Pēc lēmuma 1.punktā noteiktā zemes ierīcības projekta realizēšanas un zemes vienību kadastrālās uzmērīšanas un lēmuma 3. punktā noteiktās zemes vienības daļu novērtēšanas mainīt pašvaldības zemes vienības ar kadastra apzīmējumu 70170010130 daļu ar fiziskai personai piederošo zemes vienības ar kadastra apzīmējumu 70170010063 daļu.

Saskaņā ar Administratīvā procesa likuma 188.panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.
Saskaņā ar Administratīvā procesa likuma 70.panta pirmo daļu, lēmums stājas spēkā ar brīdi, kad tas paziņots adresātam.



Bodniece 25746554

Domes priekšsēdētājs							A. Lungevičs

